Diari Oficial de la Generalitat Valenciana


Sumari del DOGV 7962, del 20-01-2017 (2017/31)

Informació pública de l'ocupació directa de terrenys dotacionals.
-----------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/31


Data del document
:   28-12-2016

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * administració local
    * pla d'urbanisme

Informació pública de l'ocupació directa de terrenys dotacionals. [2017/31]  
El Ple, en sessió celebrada el dia 22 de desembre de 2016, va acordar, entre altres, l'aprovació inicial de l'expedient per a l'ocupació directa dels terrenys destinats a dotacions públiques, de conformitat amb el que disposa l??article 107 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana; es publica la relació de terrenys i propietaris afectats per l'ocupació directa, amb indicació dels aprofitaments urbanístics corresponents a aquests i de les unitats d'execució en què han de fer-se efectius.  
La parcel·la cadastral 24 del polígon 7 del terme municipal de la Nucia està classificada urbanísticament, de conformitat amb el pla parcial la Serreta, aprovat definitivament per la Comissió Territorial d'Urbanisme d'Alacant, en data 28 de setembre de 2005 (BOP d'Alacant 05.05.2006), com a sòl urbanitzable amb destinació a les dotacions següents:  
a) S/RD: equipament públic esportiu camp de golf.  
b) Dotacional viari públic.  
Aquesta parcel·la es correspon amb la finca registral número 1.519 del Registre de la Propietat d'Altea amb la següent descripció registral:  
  
Rústica. Secà paratge de la Muixara o Foia Blanca, de cabuda una hectàrea, cinquanta àrees. Confronta: per nord i est, terres d'Andrés Santamaría; sud, Miguel Ivorra; i oest, Antonio Ivorra.  
Inscripció: inscrita en el Registre de la Propietat d'Altea, la Nucia, al tom 1.334, llibre 247, foli 159, finca número 1519.  
Referència cadastral: 53333K673721626223JI.  
La dita parcel·la té una superfície cadastral de 43.113 m²s.  
Titular: la mercantil Aliseda, SAU.  
Aprofitament tipus: aprofitament tipus fixat pel planejament per a l'indicat sector la Serreta és de 0,1979 m²t/m²s  
Aprofitament urbanístic que li correspon: 0,9 x A.T. x superfície a ocupar = 0,9 x 0,1979 m²t/m²s x 43.113 m²s  
Unitat d'execució en què ha de materialitzar-se el dit aprofitament: unitat d'execució única del sector la Serreta.  
  
Així mateix, se sotmet a informació pública la proposta de conveni a subscriure amb la propietat per a l'ocupació directa per període d'un mes a partir de l'endemà de la data de publicació del present anunci en el Diari Oficial de la Generalitat Valenciana.  
Durant el dit termini el text íntegre del conveni podrà ser examinat en les dependències de l'Ajuntament de la Nucia en l'edifici d'Urbanisme siti en l'avinguda de Porvilla, 38, de dilluns a divendres de 09.00 a 14.00 hores, i en la pàgina web de l'Ajuntament de la Nucia http://www.lanucia.es, per les persones físiques o jurídiques que es consideren interessades, així com per les administracions afectades i els grups d'interés que ho desitgen a fi de formular al·legacions o suggeriments.  
  
Cosa que es publica perquè se'n prenga coneixement i als efectes oportuns.  
  
La Nucia, 28 de desembre de 2016.- El regidor delegat d'Urbanisme: Miguel Angel Ivorra Devesa.